**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.255/6  (prot. Nr.6, 13.§) |  |

Par projektu “Ziemeļu un Baltijas valstu

Eiropas kultūras galvaspilsētu komandu

tikšanās” (“Meeting of the Nordic-Baltic

European Capitals of Culture”)

Ziemeļvalstu un Baltijas valstu

mobilitātes programmā “Kultūra”

Pamatojoties uz Pašvaldību likuma 4. panta pirmās daļas 5. punktu un 10. panta pirmās daļas pirmo teikumu, Liepājas valstspilsētas un Dienvidkurzemes novada attīstības programmā 2022.-2027. gadam iekļauto darbību “JPr\_170 Vietēja un starptautiska mēroga pasākumu un projektu īstenošana”, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2024. gada 6. jūnija lēmumu (sēdes protokols Nr.6) un pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt nodibinājuma “Nodibinājums Liepāja 2027” (turpmāk – Nodibinājums Liepāja 2027) dalību sadarbības projektā “Ziemeļu un Baltijas valstu Eiropas kultūras galvaspilsētu komandu tikšanās” (“Meeting of the Nordic-Baltic European Capitals of Culture”) Ziemeļvalstu un Baltijas valstu mobilitātes programmā “Kultūra” (turpmāk – Projekts).

2. Apstiprināt Projekta kopējās attiecināmās izmaksas 9050,00 *euro* (deviņi tūkstoši piecdesmit *euro* un 00 centi) no kurām:

2.1. Ziemeļvalstu un Baltijas valstu mobilitātes programmā “Kultūra” finansējums – 5400,00 *euro*;

2.2. Liepājas valstspilsētas pašvaldības līdzfinansējums – 3650,00 *euro*.

3. Projekta īstenošanai nepieciešamais Liepājas valstspilsētas pašvaldības līdzfinansējums Projekta attiecināmo izmaksu segšanai iekļauts Nodibinājuma Liepāja 2027 2024. gada budžetā administratīvo un komandējumu izmaksu segšanai.

4. Uzdot Liepājas Centrālās administrācijas Attīstības pārvaldei iekļaut Projektu Liepājas valstspilsētas un Dienvidkurzemes novada attīstības programmas 2022.-2027. gadam pielikumā “Liepājas valstspilsētas Rīcības un investīciju plāns 2022.-2027. gadam”.

5. Pilnvarot Nodibinājuma Liepāja 2027 valdi parakstīt visu ar Projektu saistīto dokumentāciju, tai skaitā tā izpildi pamatojošos dokumentus, atskaites un citu dokumentāciju.

6. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Izpilddirektora birojam, Sabiedrisko attiecību un mārketinga daļai, Attīstības pārvaldei, Finanšu pārvaldei, Kultūras pārvaldei | |